12 sterf toe voertuig teen pilaar bots | Maroela Media
Minstens 12 mense is dood nadat 'n minibus-taxi Saterdagoggend kort ná 03:00 op die N1 tussen Touwsrivier en De Doorns in die Wes-Kaap teen 'n betonpilaar gebots het.
Kenny Africa, woordvoerder van die Wes-Kaapse verkeersdienste, sê ses mans, drie vroue, twee seuns en een meisie het in die ongeluk gesterf. Die bestuurder van die taxi is ook dood.
Nog tien mense het ernstige beserings in die ongeluk opgedoen. Een van die beseerdes is 'n kind, terwyl die ander volwassenes is.
"Die reddingspersoneel is steeds aan't werk op die toneel. Ons vra motoriste om nie daar stil te hou nie, maar liefs verby te ry. Ons probeer om so gou moontlik alles op te ruim," sê Africa.
Die nasionale paaie sal na verwagting die naweek baie besig wees met talle motoriste wat die langpad aandurf op pad na hul onderskeie vakansiebestemmings. Die N3-tolkonsessie het teen 08:20 gesê daar is sowat 1 200 voertuie per uur by die Mooirivier-plaza deur, 1 670 voertuie per uur deur die Wilge-plaza en 1 660 voertuie per uur by die De Hoek-plaza.
Oorlaai, maar word nie afgetrek nie? Onthou om "spoed" die skuld te gee.?
12 dood nog 10 beseer hoeveel was in die voertuig? Dit sê nie dat daar `n ander voertuig by betrokke was nie
Lyk of daar 22 in die taxi was. Net hulle kan n taxi groter maak
Ek voel jammer vir die families wat die ding moet verwerk. Wat ek aan hulle wir voorstel is sit eise in teen die betrokke taxi vakbond/unie. Dit is tyd dat die taxi eienaars opdok vir foute deur hullr en hulle druwers van die doodskiste.